**Covid opatrenia - zmeny od 28.2.2022 - jasne a stručne:**

**Izolácia** – platí len pre osobu pozitívne testovanú – po zistení pozitivity kontaktovať ošetrujúceho lekára. Žiak je doma v izolácii podľa pokynov lekára – zvyšok triedy pokračuje vo vyučovacom procese.

**Karanténa** – týka sa osoby, ktorá bola v kontakte s pozitívne testovanou osobou. Do karantény ide žiak iba vtedy, keď má príznaky ochorenia a kontaktuje svojho lekára. Ak je žiak označený ako úzky kontakt a nemá príznaky, pokračuje riadne vo vyučovaní. Trieda pokračuje vo vyučovacom procese. Osoba označená ako úzky kontakt je po kontakte s pozitívnou osobou povinná používať 10 dní rúško.

**Hromadne** už triedam nebude karanténa nariaďovaná.

**Pri nástupe do školy** (napr. po prázdninách) alebo ak chýba žiak viac ako tri dni (vrátane víkendu – napr. piatok + sobota + nedeľa) predkladá rodič Vyhlásenie o bezpríznakovosti (Edupage alebo vytlačené).

**Rúško:**

- v triedach nepovinné (odporúčané),

- na chodbách – áno,

- na vyučovaní, kde dochádza k zmiešaniu žiakov rôznych tried – áno.

**V prípade pozitivity žiaka je rodič povinný túto informáciu bezodkladne oznámiť triednemu učiteľovi.**